da da da id en en da de de de nds nds de de fi da sv da da da de nl nl da da da da da da da da en en da en en da da sv da sv da da nb en da de de da da da da de da da nl sl en da sv da pt fr pt es en da da da fr da da ca da da fi da nl da da da cs hbs_lat da da da da da da da da en da da da da da da da da da en da en da da da sv eo da da fr ar en da da da da da da
Gakket jul med JULTRA: Bubbers Juleshow - Jule-kalender.dk
Læs alt om de danske julekalendre gennem tiderne
På DR Ultra i 2015 lavede den folkekære Bubber gak og løjer i JULTRA: Bubbers Juleshow. Hans store drøm er at lave et stort, internationalt juleshow på Costa Del Sol. Men arrangøren kræver, at Bubber finder en kendt medvært, men det giver Bubber en del problemer. Så er det godt, at de to børn, Julie og Hugo, gerne vil hjælpe ham. De har dog ikke fået lov af deres mor til at tage afsted, så der kommer masser af problemer undervejs.
Bubber skal spille rollen som den usympatiske, tåkrummende vært, som er utilregnelig overfor alle de inkluderende i programmet. Han spiller normalt ikke skuespil, men agerer vært i diverse programmer. Derfor er det et frisk og spændende indslag at se ham folde sig ud i JULTRA: Bubbers Juleshow på en anden måde, end han plejer.
JULTRA: Bubbers Juleshow bliver altså en december fyldt med overraskelse som julezombier og kidnapning. Det kan Bubber kun klare med hjælp fra sine to unge venner. Men hvad der er helt specielt med JULTRA: Bubbers Juleshow, er den interaktive del. For første gang nogensinde kunne børn hjemme i stuerne være med til at vælge, hvad der skulle ske i handlingen. De kunne altså være med til at stemme, om Bubber skulle vælge det ene eller andet. Eller om hans handlinger fik den ene konsekvens eller den anden.
Afsnittene er af kortere varighed, nemlig kun 7 minutter hver dag i december indtil juleaften. JULTRA: Bubbers Juleshow er altså en nem og overskuelig julekalender, som let kan presses ind blandt decembers mange andre julekalendere.
Menneskene bag de gakkede karakterer
Hovedrollen spilles selvfølgelig af den folkekære Bubber, hvis borgerlige navn er Niels Christian Meyer. Du kender ham garanteret fra programmer som Snurre Snups Søndagsklub og Bubbers Badekar. Gennem mange år er han blevet ved med at lave programmer til børn. Så han passer også perfekt ind i rollen i en julekalender som JULTRA: Bubbers Juleshow. De to børn, Hugo og Julie spilels af Elias Amati-Aagesen og Josephine Højbjerg. Flere børn vil genkende Josephine fra serien Pendlerkids. Og Elias også har optrådt på de skrå brædder som Lille-Per i Far til Fire.
Den rigide hotelejer og arrangør af det store show på Costa Del Sol spilles af Tommy Kenter. Desuden optræder Finn Nørbygaard og Rune Hedeman som politibetjente. Så du er lovet masser af kendte ansigter i JULTRA: Bubbers Juleshow.
Elsker du Bubber, og har du lyst til at se en anderledes jul, som skal reddes af alle børnene hjemme i stuerne, så er JULTRA: Bubbers Juleshow noget for dig.
apr15april 15, 2019 • By admin • This entry was posted in 2010'erne, DR Ultra and tagged 2015, 2016. Bookmark te permalink.
Årets første julekalender starter om:
Storm på Lugna Gatan
Theo og Den Magiske Talisman
Bliver det en hvid jul i år?
Gør dig klar til julen med en flot julekjole
Find de helt rigtige julegaver
9 gode råd til dates i December
Sådan får du råd til mere i julen
Vi bruger cookies for at sikre os du får den bedste oplevelse med Jule-Kalender.dkOk